Se crei que en bella zona, como lo sudueste d'Alemanya ya i heba Campos d'Urnas arredol l'anyo 1200 aC (principio de l'Hallstätt A), pero la fase D de lo Bronze de Riegsee ya contién cremacions. Bi ha qüestions pendients porque en ixas zonas de Centroeuropa lo cambeo dende lo Bronze meyo ta la cultura de los campos d'urnas ye una transición progresiva. La cultura de los campos d'urnas abarca las fases Hallstätt A e B (Ha A u B) en lo sistema cronolochico de Paul Reinecke, pero no s'ha de confundir con la cultura de Hallstätt (Ha C e D) de la vinient Edat de Fierro. Esto corresponde a las fases Montelius III-IV de la Edat de Bronze de lo Norte. Si la fase Bronze D de la cronolochía de Reinecke se incluye u no, depende de l'autor y rechión.